b"\n_START_ARTICLE_\nJames Ward\n_START_SECTION_\nTennisura\n_START_PARAGRAPH_\nVuonna 2009 Ward pelasi Britannian Davis Cup -karsinnoissa maanmiest\xc3\xa4\xc3\xa4n, Chris Eatonia vastaan ep\xc3\xa4virallisen kaikkien aikojen pisimm\xc3\xa4n ammattilaistennisottelun. Ottelu kesti kuusi tuntia ja 40 minuuttia. Eaton voitti ottelun lopulta 6\xe2\x80\x933, 6\xe2\x80\x937, 7\xe2\x80\x932, 2\xe2\x80\x936, 21\xe2\x80\x9319. Nyky\xc3\xa4\xc3\xa4n pisin ottelu on kuitenkin John Isnerin ja Nicolas Mahut'n v\xc3\xa4linen ottelu Wimbledonin tennisturnauksessa 2010, joka kesti 11 tuntia ja viisi minuuttia._NEWLINE_Vuonna 2010 Ward eteni puoliv\xc3\xa4lieriin Eastbournen ATP-turnauksessa voitettuaan Feliciano L\xc3\xb3pezin ja Rainer Sch\xc3\xbcttlerin. Puoliv\xc3\xa4lieriss\xc3\xa4 h\xc3\xa4n h\xc3\xa4visi Aleksandr Dolgopoloville. Kes\xc3\xa4kuussa 2011 maailmanlistan sijalla 216 ollut Ward selviytyi puoliv\xc3\xa4lieriin AEGON Championships -turnauksessa voitettuaan toisella kierroksella nelj\xc3\xa4nneksi sijoitetun Stanislas Wawrinkan ja kolmannella kierroksella turnauksen hallitsevan mestarin, Sam Querreyn luvuin 3\xe2\x80\x936, 6\xe2\x80\x933, 6\xe2\x80\x934. Puoliv\xc3\xa4lieriss\xc3\xa4 h\xc3\xa4n voitti maailmanlistan sijalla 54 olleen Adrian Mannarinon luvuin 6\xe2\x80\x932, 6\xe2\x80\x937(14), 6\xe2\x80\x934. My\xc3\xb6s toisen brittil\xc3\xa4isen, Andy Murrayn p\xc3\xa4\xc3\xa4stess\xc3\xa4 v\xc3\xa4lieriin, t\xc3\xa4m\xc3\xa4 oli ensimm\xc3\xa4inen kerta vuonna 1968 alkaneella avoimella aikakaudella, kun Queensissa kaksi brittil\xc3\xa4ist\xc3\xa4 pelaajaa selviytyi v\xc3\xa4lieriin. V\xc3\xa4lieriss\xc3\xa4 Ward h\xc3\xa4visi Jo-Wilfried Tsongalle luvuin 6\xe2\x80\x933, 7\xe2\x80\x936(6). Wimbledonissa Ward h\xc3\xa4visi ensimm\xc3\xa4isell\xc3\xa4 kierroksella Micha\xc3\xabl Llodralle luvuin 3\xe2\x80\x936, 6\xe2\x80\x937(4), 3\xe2\x80\x936."